birth_date: 1938-02-26 00:00:00
avg_rating: 4.03
name: Ramadan Pasmaçiu
about: Pasmaçiu lindi në Berat dhe shtatëvjeçaren e kreu në Shkollën e Tregut të vendlindjes. Në dhjetor 1955 mbaroi Teknikumin e Naftës në Kuçovë. Në shtator 1957, me rekomandim të Lidhjes së Shkrimtarëve e Artistëve të Shqipërisë, për prirje të veçanta letrare, u dërgua në degën e Gjuhës e të Letërsisë Shqipe të Fakultetit Histori – Filologji.Pas diplomimit, u emërua drejtor i shkollës së Shëngjergjit të Tiranës, prej nga u tërhoq në gazetën "Bashkimi", tek punoi gjer në vitin 1966. Më tej shërbeu si gazetar në "Mësuesi" dhe 18 vjet kryeredaktor i revistës letraro – artistike për fëmijë "Yllkat" që nga krijimi i saj. U njoh si publicist i suksesshëm qysh nga vitet e para të punës, me botime në organet e shtypit të përditshëm e atij periodik.Në v Pasmaçiu lindi në Berat dhe shtatëvjeçaren e kreu në Shkollën e Tregut të vendlindjes. Në dhjetor 1955 mbaroi Teknikumin e Naftës në Kuçovë. Në shtator 1957, me rekomandim të Lidhjes së Shkrimtarëve e Artistëve të Shqipërisë, për prirje të veçanta letrare, u dërgua në degën e Gjuhës e të Letërsisë Shqipe të Fakultetit Histori – Filologji.Pas diplomimit, u emërua drejtor i shkollës së Shëngjergjit të Tiranës, prej nga u tërhoq në gazetën "Bashkimi", tek punoi gjer në vitin 1966. Më tej shërbeu si gazetar në "Mësuesi" dhe 18 vjet kryeredaktor i revistës letraro – artistike për fëmijë "Yllkat" që nga krijimi i saj. U njoh si publicist i suksesshëm qysh nga vitet e para të punës, me botime në organet e shtypit të përditshëm e atij periodik.Në vitet '60 u pranua anëtar i Lidhjes së Shkrimtarëve e të Artistëve.Prej atëherë nisën të shihnin dritën e botimit vit pas viti librat e tjerë të moshës së ulët e të mesme shkollore: "Pranverë", "Kasollja", "Kori gazmor", "Sa mirë!", "Ermalushi, sylarushi dhe të tjerët", "Leka", "Përralla të vërteta", "Lart në mal" etj. shumë nga të cilët u nderuan me çmime të para kombëtare.Shkrimtari Ramadan Pasmaçiu është një ndër krijuesit që ka lëvruar me sukses të gjitha gjinitë letrare. Çmimet e para i janë dhënë atij edhe në mjaft pjesë të plota teatrale si: "Këndon Etleva", "Dudushi", "Kur harron detyrën", "Unë, Shpresa dhe ajo" etj. Më pas ai krijoi vepra të mirëpritura për lexuesin e rritur, si: "Metamorfozë", "Ju flas me zemër të hapur", "Doda" etj.Në vitin 1987 ai meritoi çmimin e madh shtetëror "Migjeni" për romanin në katër vëllime "Udhëve të fëmijërisë". Me përmbysjen e regjimit diktatorial e me vendosjen e demokracisë në vendin tonë, krijimtaria e tij mori një vrull të ri. Të tërheqin vëmendjen romanet e tij voluminozë me temë nga jeta e gjallë. Ata shquhen për mjeshtërinë artistike të të shkruarit, për gjuhën e pasur, figurat e qëmtuara, për meditimet, skalitjen e larmishme të karaktereve, si edhe për idetë e mëdha që mbartin. ...more
death_date: 2021-10-31 00:00:00